મહેસાણા જિલ્લા પંચાયતમાં પ્રમુખ-ઉપપ્રમુખની ચૂંટણી યોજાઇ હતી. જેમાં આગામી અઢી વર્ષ માટે પ્રમુખ અને ઉપ પ્રમુખની વરણી કરાઇ હતી. હવે કારોબારી સહિતની છ સમિતિઓની પુન: રચના કરવાની થતી હોઈ કોંગ્રેસના સદસ્યોએ સમિતિઓ કબજે કરવા મથામણ શરૂ કરી છે. ૧૩મી જુલાઈએ કમિટીઓની રચના માટે ખાસ સામાન્ય સભા મળશે. કોંગ્રેસ શાસિત મહેસાણા જિલ્લા પંચાયતમાં તાજેતરમાં જ પ્રમુખ-ઉપ પ્રમુખની ચૂંટણી યોજાઈ હતી. પ્રમુખ અને ઉપપ્રમુખ પદ મેળવવા દાવેદારોની લાઈન લાગી હતી, જોકે પ્રમુખ તરીકે શીલાબેન પટેલ અને ઉપ પ્રમુખ તરીકે ધરમશીભાઇ દેસાઇની પસંદગી કરાઇ હતી.